แล้วถ้าประจำเดือนเดือนที่แร้ว มาวันที่25 ตค. แร้ววันที่15 พย.หลั่งนอกแร้วผ่านไป ชม.กว่า กินยาคุมฉุกเฉิน ยาคุมฉุกเฉินจำเปนต้องมาภายใน7วันไหมค่ะ นี้ผ่านมา2สับดาห์ก้อยังไม่มา ปวดคล้ายประจำเดือนมาแต่ไม่มา มีอาการตกขาวบางครั้ง ปวดท้องน้อยเเปนพักๆ เต้านมก้อปวดนิดหน่อยค่ะ จะมีโอกาสปลอดภัยไหมค่ะ ที่ประจำเดือนเพราะว่าเราเครียดเกินไปหรือป่าวค่ะ คือกังวลมาก ปกติกินยาฉุกเฉิน ปจด.ก้อมาภายใน7 รอบบนี้ยังไม่มาเรยค่ะ
สวัสดีค่ะ ยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์โดยหลังกินยาคุมฉุกเฉินอาจทำให้มีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะที่มักค่อยๆดีขึ้นได้เอง ไม่ต้องทำอะไร หากไม่ได้มีอาการรุนแรงหรือเป็นเรื้อรังไม่ได้จำเป็นว่าหลังกินยาคุมฉุกเฉิน ประจำเดือนจะมาภายใน 7 วันค่ะ ประจำเดือนจะมาเมื่อตรงรอบเดือน อาจคลาดเคลื่อนได้เล็กน้อยจากฤทธิ์ยาแนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก